रिपोर्ट्स में बताया गया कि नेताजी सुभाष चंद्र बोस के आभूषण से भरे बॉक्स की वजह से उनके विमान की रवानगी डेढ घंटे लेट हो गई थी। इसे विमान में पायलट के विरोध के बाद भी रखा गया था। इस विमान यात्रा में नेताजी के साथ गए जापानी जनरल इसोदा ने शाहनवाज कमेटी को बताया कि उन्होंने मेजर हसन को ये कहते सुना था कि इन दो बाक्सों में नेताजी को पूर्वी एशिया के तीन लाख भारतीयों द्वारा दिए गए उपहार हैं। मेजर हसन का अनुमान था कि इसमें सोना और ज्वैलरी है। वैसे ज्यादातर प्रत्यक्षदर्शियों ने शाहनवाज कमेटी को इन बाक्सों को 30 इंच लंबा चमड़े का सूटकेस बताया लेकिन आईएनए के कैप्टन गुलजारा सिंह और कर्नल प्रीतम सिंह के अनुसार ये छोटे आकार वाले लकड़ी के बाक्स थे।